《大把关》
清代·黎恂

翳翳下斜阳，暧暧见村坞。荒林老树边，聚落成三五。

门外放鸡豚，檐前坐翁姥。秋禾既登场，冬菜亦生圃。

沽酒不用帘，猎兽或张弩。地利本硗瘠，民俗复椎鲁。

生当太平时，居然称乐土。惟闻静德僧，畏尔采樵斧。

作者简介：（1785—1863）清贵州遵义人，字雪楼，晚号拙叟。嘉庆十九年进士，知浙江桐乡县。咸丰间官云南东川府巧家厅同知。淡于荣利，好学不倦。尤长古今诗。有《蛉石轩诗文集》、《千家诗注》、《运铜纪程》等。